ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS





2025 m. gegužės 27 d. 
Šiauliai



Pritarti / nepritarti, kad būtų pasirašyta investicijų sutartis Šiaulių pramoninio parko valstybinės žemės sklype tarp Šiaulių miesto savivaldybės ir UAB „Ltintus“.

Vadovaujantis Šiaulių miesto savivaldybės tarybos 2025 m. gegužės 8 d. sprendimu Nr. T‑194 „Dėl investuotojų atrankos, valstybinės žemės nuomos ne aukciono būdu Šiaulių pramoniniame parke ir įmonių, investavusių Šiaulių pramoniniame parke, atleidimo nuo nekilnojamojo turto ir nuomos už valstybinę žemę mokesčių“, Šiaulių miesto savivaldybės mero 2024 m. birželio 17 d. potvarkiu Nr. M-794 „Dėl investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo darbo grupės sudarymo“ sudaryta Šiaulių miesto savivaldybės investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo darbo grupė (toliau – Darbo grupė), 2025 m. balandžio 17 d. paskelbė Investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke konkursą. Konkursas vyko iki 2024 m. gegužės 16 d. ir jo metu buvo gauta UAB „Ltintus“ paraiška Nr. G-3952 (registracija DVS „Avilys“) „Dėl investicijų ir valstybinės žemės sklypo (-ų) nuomos ne aukciono būdu Šiaulių pramoniniame parke“. Daugiau paraiškų nebuvo gauta.
UAB „Ltintus“ paraiškoje nurodo, kad norėtų išsinuomoti valstybinės žemės sklypą, esantį Šiaulių pramoniniame parke, adresu: Petro Motiekaičio g. 20, Šiauliai (unikalus numeris 4400‑3986‑0450, kadastro numeris 2901/0016:177, sklypo plotas – 2,9550 ha). Sklypas valstybinės žemės patikėjimo teise priklauso Nacionalinei žemės tarnybai prie Lietuvos Respublikos aplinkos ministerijos (toliau – NŽT), todėl valstybinės žemės sklypo nuomos sutartis bus pasirašoma su NŽT. 
UAB „Ltintus“ planuoja investuoti 1 850 000,00 eurų per pirmus 3 metus, po 3 metų dar 1 000 000,00 Eur ir sukurti 35 naujas darbo vietas per ateinančius 7 metus (po 3 m. sukurti 15 naujų darbo vietų,  po 5 metų sukurti dar 10 naujų darbo vietų, po 7 m. – dar 10 naujų darbo vietų) ir užtikrinti, kad sukurtose darbo vietose darbuotojai dirbtų iki sutarties galiojimo termino pabaigos. UAB „Ltintus“ planuoja pastatyti apie 8000 m2 gamybos ir sandėliavimo paskirties pastatą skirtą plieno / aliuminio komponentų gamybai, skirtų daugiaaukščių namų statybai ir renovacijai. Produkcija bus eksportuojama į JAV ir Kanadą.
UAB „Ltintus“ paraiškoje nurodė, kad planuojamo mokėti darbo užmokesčio apatinė riba yra 1 800,00 Eur, tačiau Darbo grupė atkreipė dėmesį, kad konkurso eigoje buvo pakeistas investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke tvarkos aprašas (toliau – Aprašas) ir pagal atnaujintą Aprašą, vertinamos tik tos paraiškos, kuriose nurodytas vidutinis darbo užmokestis (toliau – VDU) (bruto) būtų didesnis už VDU (rodiklis „Šalies ūkis su individualiosiomis įmonėmis“) (bruto) Šiauliuose (vadovaujantis naujausiais Valstybės duomenų agentūros pateikiamais duomenimis paraiškos pateikimo dieną). Atsižvelgiant į Aprašo pakeitimą, UAB „Ltintus“ direktorius sutiko, kad į investicijų sutartį būtų įtraukta ši nuostata. Atkreiptinas dėmesys, kad VDU Šiauliuose 2024 m. siekė 1 895,2 Eur (Valstybės duomenų agentūros duomenys), tuo tarpu UAB „LTintus“ mokamas VDU (patikrinus SODRA atviroje duomenų bazėje) 2025 m. balandžio mėn. siekė 2 333,27 Eur.
UAB „Ltintus“ šiuo metu sėkmingai vykdo veiklą kitame Šiaulių pramoninio parko sklype adresu: Pročiūnų g. 14, Šiauliai ir investuoja toliau. Įmonės veikla – plastikinių langų gamyba, kurią planuojama plėsti pradedant gaminti aliuminio langus ir fasadus. Visa produkcija yra eksportuojama į JAV. Šiaulių pramoniniame parke UAB „Ltintus“ jau yra investavusi apie 17,4 mln. Eur ir vykdo tolimesnę plėtrą.
Vadovaujantis Aprašu, UAB „Ltintus“ atitinka 10.1, 10.2 ir 10.3 papunkčiuose nustatytus minimalius investuotojo atrankos vertinimo kriterijus: investuotojas turi investuoti ne mažiau kaip 600 tūkst. Eur į 1 ha, sukurti ne mažiau kaip 5 darbo vietas tenkančias 1 ha ir mokėti didesnį darbo užmokestį už VDU Šiauliuose. Daugiau paraiškų į sklypą, esantį Petro Motiekaičio g. 20, Šiauliai, nebuvo pateikta, todėl paraiška buvo vertinama vadovaujantis Aprašo 11.3. papunkčiu – „tuo atveju, kai vertinama tik viena paraiška, ji vertinama teigiamai, jeigu atitinka 10.1, 10.2 ir 10.3 papunkčiuose nustatytus minimalius vertinimo kriterijus“.
Sprendimo projekte numatytos naujos teisinio reglamentavimo nuostatos. Nėra.

Teigiamos pasekmės: priėmus sprendimą pritarti investicijų sutarties pasirašymui, bus pasirašyta investicijų sutartis tarp Šiaulių miesto savivaldybės ir UAB „Ltintus“, pagal kurią UAB „Ltintus“ investuos mažiausiai 2,85 mln. Eur, sukurs mažiausiai 35 naujas darbo vietas. 
Neigiamos pasekmės: nėra.
Priėmus sprendimą, keičiami ar panaikinami galiojantys Savivaldybės teisės aktai. Nėra.
Sprendimui įgyvendinti reikalingi priimti papildomi teisės aktai. Nėra.
Sprendimui įgyvendinti reikalingos lėšos. Papildomos lėšos nereikalingos. 
Sprendimo projekto antikorupcinis vertinimas. Neatliekamas.
Sprendimo projektą parengė: Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė Ilona Ringytė-Gedvilė, tel. +370 41 383433. Projekto iniciatoriai: Ekonomikos skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti). Neatlikta ir nenumatyta.



Skyriaus vedėja 			                 	                      Aistė Petkuvienė      	           





